
· Cyflwyno damcaniaethau allweddol a ddefnyddir i archwilio datblygiad seicolegol a ffisiolegol 
· Datblygu'r gallu i ddefnyddio'r cysyniadau hyn i ystyried dylanwad datblygiad ar yr unigolyn

DEILLIANNAU DYSGU

Ar ôl cwblhau'r modwl hwn yn llwyddiannus, dylai'r myfyriwr allu dangos y gallu i wneud y canlynol:
· Dangos dealltwriaeth o'r damcaniaethau a'r cysyniadau sy'n pennu datblygiad ffisiolegol a seicolegol unigolyn 
· Trafod yr heriau a'r cerrig milltir allweddol sy'n wynebu unigolion 
· Ystyried pwysigrwydd y datblygiad hwn i ymarferwyr sy'n gweithio gydag unigolion a rôl polisi/deddfwriaeth

CYNNWYS DANGOSOL

· Cyflwyniad i ddamcaniaethau allweddol gan gynnwys ffocws ar ddatblygiad cymdeithasol, moesol, corfforol ac emosiynol 
· Trosolwg o bwysigrwydd dylanwad yr amgylchedd ar ddatblygiad a lles plant gan gynnwys Maslow a Bronfenbrenner 
· Trosolwg o’r damcaniaethau hyn yng nghamau datblygu seicogymdeithasol Erikson.
· Pwysigrwydd deall datblygiad cyfannol plant o safbwynt ymarferydd
· Nodi rôl asiantaethau ac eraill o ran cefnogi datblygiad iach, ymlyniad a lles


	

	Strategaeth Addysgu a Dysgu

Nod y modwl yw cynnal cydbwysedd rhwng theori ac arfer addysg drwy ystod o strategaethau. Defnyddir trafodaeth, darlith, gwaith grŵp ac astudiaeth hunangyfeiriol i ddiwallu'r angen hwn. Mae tiwtorialau hefyd yn rhoi cyfle i'r myfyrwyr drafod materion perthnasol ac i gael adborth unigol, ffurfiannol ynglŷn â'u gwaith a'u haseiniad.

Bydd y sesiynau ar gyfer y modwl hwn yn cynnwys darlithoedd wyneb yn wyneb, dysgu cydamserol a gweithgareddau anghydamserol. Bydd y darlithoedd yn rhoi cyfle i fyfyrwyr ddatblygu sgiliau gwrando gofalus, myfyrio, crynhoi a dadansoddi. Byddant yn ymdrin â'r prif ddamcaniaethau, dadleuon a meysydd ymchwil sy'n hanfodol i'r modwl.

Mae angen cwblhau'r tasgau a'r darllen a ddarperir er mwyn cefnogi eich gwybodaeth a'ch dealltwriaeth o'r pynciau a drafodir yn y modwl hwn. Mae'n hanfodol bwysig bod myfyrwyr yn astudio'r darllen ac yn cwblhau'r tasgau hyn gan y byddant yn cael eu defnyddio yn y seminar. Mae'r strategaethau yn y modwl hwn wedi'u dewis ar y sail y byddant nid yn unig yn eich helpu i ddysgu ond yn darparu modelau ar gyfer dulliau dysgu gwahanol.

ASESU’R MODWL:

Cydran Asesu 1 – 100%

Teitl yr Aseiniad: Ysgrifennwch dri blog sy’n amlinellu gwahanol agweddau ar ddatblygiad plant

Cyfrif geiriau (neu gyfwerth): 3,000 (3  blog; 1000 gair yr un)

Bydd gofyn i chi baratoi portffolio o 3 chofnod blog o ryw 1000 o eiriau yr un a'u lanlwytho i Turnitin.




DISGRIFIAD O'R DASG

Bydd gofyn i chi baratoi 3 chofnod blog o ryw 1000 o eiriau yr un a'u lanlwytho i Turnitin. Mae blogiau yn fwy hygyrch ac anffurfiol na thraethodau. Gallwch ddod â'ch profiad personol i mewn i flog. Cadwch ef yn gyfredol - beth sy'n digwydd ar hyn o bryd o ran eich pwnc - beth yw'r ymchwil ddiweddaraf?

Dewis pwnc
Gallwch ddewis tri phwnc gwahanol (e.e. datblygiad emosiynol, datblygiad corfforol, datblygiad yr ymennydd ac ati) neu gallwch ddewis ysgrifennu tri blog am yr un pwnc, gan ganolbwyntio ar wahanol elfennau o'r pwnc ar gyfer pob blog.

Tanio syniadau
Dysgwch gymaint ag y gallwch am eich pwnc. Dewch o hyd i benodau mewn llyfrau, erthyglau cyfnodolion, ffynonellau gwefan ag enw da (.ac.uk.org) am eich pwnc i ddysgu cymaint ag y gallwch am y pwnc. Gwnewch gynllun  o'r hyn y byddwch yn ei gynnwys yn eich blog.

Cyflwyno eich pwnc
Gallwch ddechrau eich blog gyda'ch profiad neu hanesyn neu gyda ffaith ddiddorol. 

Ymhelaethu fesul pwynt
Trafodwch yr hyn rydych wedi'i ddarllen, myfyrio ar yr hyn rydych wedi'i ddarllen, gwnewch gysylltiadau rhwng yr hyn rydych wedi'i ddarllen, a phryd bynnag y bo'n berthnasol, cysylltwch â'ch profiad personol. Cyfeirnodwch yn gywir, a defnyddio tystiolaeth i ategu eich syniadau. 

Casgliadau
Ar ddiwedd eich cofnod blog, dewch i gasgliad am yr hyn rydych newydd ei ysgrifennu. Dylai eich blog fod yn rhesymegol, a dylech ddangos safbwynt clir. 

Gweler hefyd y ddogfen 'Canllawiau Blog' ar Moodle. 

Lanlwythwch eich 3 cofnod blog wedi'u cwblhau yn un ddogfen i Turnitin. 

Hanfodol
Bee, H. and Boyd, D. (2014) The Developing Child (12th Edition), London : Pearson, Allyn & Bacon 

Keenan, T. Evans, S. and Crowley, K. (2016) An Introduction to Child Development London: Sage

Argymhellir

Waller, T., Whitmarsh, J. and Clarke, K. (eds) (2011) Making Sense of Theory and Practice in Early Childhood: The Power of Ideas. Maidenhead: Open University Press.

Wales: Welsh Government (2015) Wellbeing of Future Generations Act (Wales) 2015. Cardiff: HMSO. Available at http://gov.wales/topics/people-and-communities/people/future-generations-act/?lang=en




Cyfnodolion 

Contemporary Issues in Early Childhood: ar-lein
Early Childhood Education Journal: ar-lein
International Journal of Early Childhood: ar-lein

Gwefannau 
www.education,gov.uk/publications/.../eyfs_cards_0001207
http://learning.wales.gov.uk/resources/improvementsareas/child-adolescent-development/social-emotional-behavioural-development/?lang=eng
http://wales.gov.uk/topics/.../foundation_phase

Bydd myfyrwyr yn cael eu cyfeirio at ystod o e-lyfrau, papurau ymchwil a gwefannau ychwanegol yn ystod darlithoedd.

Pan fo'n bosibl, bydd deunydd adnoddau dysgu ar gael ar-lein.

